KURSUS KATALOG Kurser for tillidsvalgte og medlemmer af Dansk Metal - PDF\nKURSUS KATALOG Kurser for tillidsvalgte og medlemmer af Dansk Metal\nDownload "KURSUS KATALOG 2015. Kurser for tillidsvalgte og medlemmer af Dansk Metal"\n1 KURSUS KATALOG 2015 Kurser for tillidsvalgte og medlemmer af Dansk Metal\n2 4 Indledning 6 Grunduddannelser TR og AMR diagram 8 Grundkursus 1 TR - Tillidsrepræsentantens rolle 9 Grundkursus 1 AMR - Arbejdsmiljørepræsentantens rolle 10 G2 Mit Metal 11 G3 Lønforhandling 12 G4 Kommunikation og formidling 13 Metals TR Kommunale område 16 Fysisk arbejdsmiljø 17 Psykisk arbejdsmiljø 18 Dig og Den danske model 19 Samarbejde og psykologi 20 Den skjulte dagsorden 21 Klubben Din fagforening på arbejdspladsen 23 Skriv og bliv læst Del 1 og del 2 24 Knæk et regnskab 25 TR som forhandler 26 Rørprislistekursus 27 EU og international fagbevægelse 28 Klubkasserer 29 Revisorkursus 30 OK / SU Kursus for TDC-ansatte KONTAKT METALSKOLEN ELLER DIN AFDELING, HVIS DU HAR SPØRGSMÅL. VI GLÆDER OS TIL AT SE DIG! 2 DANSK METAL KURSUSKATALOG EFTERÅR 2015\n3 KURSUSKATALOG EFTERÅR 2015 DANSK METAL 3\n4 4 DANSK METAL KURSUSKATALOG EFTERÅR 2015\n5 KURSUSKATALOG 2. HALVÅR 2015 PÅ GENSYN Metalskolen Jørlunde Slagslundevej 13, 3550 Slangerup Telefon danskmetal.dk V i tilbyder kurser for dig, der er tillidsvalgt eller måske overvejer at blive det. Metalskolen vil med dette katalog give dig et overblik over de kursustilbud, der er på programmet det næste halve år. På danskmetal.dk/metalskolen, kan du se, hvilke kurser der udbydes på Lo-Skolen/Center for arbejdsliv & læring i Helsingør. Der er også link til kurserne fra Metal Ungdom og FIU-Ligestilling. Undervisningen på Metalskolen er vekslende mellem klasseundervisning, foredrag og gruppeopgaver. Underviserne har alle solid praktisk og faglig viden om de emner, de underviser i. De glæder sig til at møde dig og høre om de udfordringer, du har på din arbejdsplads og give dig de værktøjer, som du har behov for. Der kan også være gæstelærere med et friskt input og kendskab til de mest aktuelle faglige sager. Det er alt sammen med til at gøre undervisningen så inspirerende som mulig. Med svømmehal/sauna, træningscenter, løbebånd, billard, tennisbaner, petanque, Wii-rum og omgivelser der indbyder til en gåtur, er det ikke svært at få udfyldt timerne efter undervisningen på en spændende måde. En pause med dagens avis eller nyhederne i tv er også en mulighed. Oftest vil der en aften om ugen være et aktuelt eller fagligt relevant foredrag. At være på kursus er mere, end det der foregår i klasseværelserne. Når du skal være væk hjemmefra i flere dage eller uger, skal der kræses for dig! Køkkenchefen og hans personale serverer spændende måltider under dit ophold. Morgen- og frokostbuffet samt veltillavet to retters aftenmenu. Der lægges vægt på ernæringsrigtig tilberedning og råvarerne er overvejende økologiske. Dagen igennem er isvand og frisk frugt tilgængeligt, og der serveres te/kaffe og kage. Alle ansatte på skolen ser det som deres vigtigste opgave at sikre dig det bedst mulige ophold. Derfor er der lagt op til nogle dage ud over det sædvanlige, når du er deltager på et af Dansk Metals spændende kurser. Du kan læse mere om kurserne på danskmetal/metalskolen.dk. Her kan du læse/printe beskrivelser af de enkelte kurser og altid få de nyeste datoer for hvornår kurserne afholdes. Det er også muligt at søge om deltagelse på kurserne elektronisk. KURSUSKATALOG EFTERÅR 2015 DANSK METAL 5\n6 6 DANSK METAL KURSUSKATALOG EFTERÅR 2015\n7 GRUNDUDDANNELSER FOR TR OG AMR G1 for TR G1 for AMR Forhandling G3 Mit Metal G2 Fysisk arbejdsmiljø TEMAKURSER TR Stat TR Kommunal Skriv og bliv læst Revisor Klubkasserer Rørprislisten Dig og Den danske model Knæk et regnskab Klubben Samarbejde & Psykologi OK/SU for TDC-ansatte Kommunikation G4 INDIVIDUELLE KURSER EFTER G4 EU og International Fagbevægelse Den skjulte dagsorden TR som forhandler Psykisk arbejdsmiljø KURSUSKATALOG EFTERÅR 2015 DANSK METAL 7\n8 Overenskomst TR og organisationen Ansvarsområder Informationssøgning Den danske arbejdsmarkedsmodel Kurset henvender sig til nyvalgte tillidsrepræsentanter. Andre fagligt interesserede, herunder klubbestyrelsesmedlemmer er meget velkomne. GRUNDKURSUS 1 TR Tillidsrepræsentantens rolle Du får en grundig introduktion til, hvad det vil sige at være tillidsrepræsentant. Du får præciseret, hvad dit ansvar er, og hvilke rettigheder du har, når du er valgt. På kurset lærer du at bruge overenskomsten som et redskab til at sikre ordentlige forhold for dine kolleger på arbejdspladsen. Du får kendskab til mange sider af forbundets arbejde, samt et godt overblik over den danske arbejdsmarkedsmodel; fagforeninger og arbejdsgiveres funktion og samspil. I denne sammenhæng ser vi på hvem der gør hvad i Metals organisation, fra det enkelte medlem, over afdelingen til forbundsformanden. Vi tager et kig på efteruddannelsesmuligheder. 5 dage. 8 DANSK METAL KURSUSKATALOG EFTERÅR 2015\n9 AMR og organi sationen APV - Arbejdspladsvurdering Ansvarsområder Informationssøgning Overenskomst Den danske arbejdsmarkedsmodel Arbejdsskader Kurset henvender sig til nyvalgte arbejdsmiljørepræsentanter. 5 dage. GRUNDKURSUS 1 AMR Arbejdsmiljørepræsentantens rolle Du får en grundig introduktion til hvad det vil sige at være arbejdsmiljørepræsentant, og får præciseret, hvad dit ansvar er, og hvilke kompetencer du har, når du er valgt. På kurset får du overblik over arbejdsmiljøområdet. Hvilken lovgivning er gældende og hvor finder du relevante oplysninger på Arbejdstilsynets og Dansk Metals web. Du får inspiration til at få sat arbejdsmiljøet på dagsordenen, og metoder til at få arbejdsmiljøet sat i faste rammer. Vi ser på de muligheder, du har som AMR. Hvordan du får kolleger og ledelsen med til at fokuserer mere på arbejdsmiljøet i din virksomhed. Der vil også være en introduktion til den danske arbejdsmarkedsmodel og overenskomstens regler vedrørende valg og samarbejde. En repræsentant fra Miljøsekretariatet orienterer om arbejdsskadesager. KURSUSKATALOG EFTERÅR 2015 DANSK METAL 9\n10 Organisering Overenskomst Lokalaftaler Samarbejde Ansættelsesformer Arbejdsmarkedspensioner Grundkursus 2 er til dig der har gennemgået Grundkursus 1 (TR/AMR). G2 Mit Metal Du får redskaberne til at forklare vigtigheden af, at kollegaerne skal være organiseret i en rigtig fagforening. Hvordan involverer vi kollegaerne i det faglige arbejde og skaber fællesskabet på arbejdspladsen, samtidig med at vi sikrer synlighed og kommunikationen i hverdagen? Samarbejdet mellem tillids-og arbejdsmiljørepræsentanten hvor er der fælles interesser, og hvor kan vi støtte hinanden. Der vil blive arbejdet videre med overenskomsten og med indgåelse af lokalaftaler. En repræsentant fra Forhandlingssekretariatet informerer om ansættelsesformer. En repræsentant fra Industriens Pension giver dig overblik over, hvordan pensioner er opbygget, og hvad du og dine kolleger skal være opmærksomme på. 5 dage. 10 DANSK METAL KURSUSKATALOG EFTERÅR 2015\n11 Lønforhandling Fagretslig behandling Hovedaftalen Efteruddannelsesmuligheder Grundkursus 3 er til dig, der har gennemgået Grundkursus 1 og Grundkursus 2. 5 dage. G3 Lønforhandling Kursets hovedtema er forhandling og forhandlingsteknik. Der vil blive afviklet et rollespil omkring en lønforhandling hvor deltagerne tildeles forskellige roller som tillidsrepræsentant eller ledelse. Undervejs vil underviseren følge op på, hvad der gik godt, og hvad du som forhandler skal være opmærksom på. Dette vil give dig redskaber til bedre at kunne gennemføre en lønforhandling i din virksomhed. En repræsentant fra Forhandlingssekretariatet informerer om hovedaftalen og aktuelle fagretslige sager. En repræsentant fra Uddannelsessekretariatet informerer om uddannelse og efteruddannelse. Du får kendskab til Uddannelsessekretariatets arbejde, og hvilken funktion det har, samt de muligheder der findes for dig og dine kolleger i forhold til efteruddannelse, herunder brugen af kompetencefondene. KURSUSKATALOG EFTERÅR 2015 DANSK METAL 11\n12 Kommunikation Kropssprog Argumentation Struktur Disposition Den faglige og politiske situation Grundkursus 4 er til dig, der har gennemgået Grundkursus 3 / Fysisk- eller Psykisk arbejdsmiljø. G4 Kommunikation og formidling Lær at brænde igennem med dit budskab. Kurset sætter fokus på kommunikation og den personlige gennemslagskraft i forbindelse med oplæg, debatter og møder. Vi arbejder, gennem praktiske øvelser, med teknikker så du bliver bedre hørt og får større sikkerhed og gennemslagskraft. Vi ser på, hvad dit kropssprog betyder for dig og for tilhørerne. Hvordan du bedst fremstår klart og tydeligt. Hvordan skærper du dine budskaber og afleverer dem, så modtageren forstår dem? En repræsentant fra daglig ledelse opdaterer dig på den faglige og politiske situation. 5 dage. 12 DANSK METAL KURSUSKATALOG EFTERÅR 2015\n13 Regionale overenskomster Kommunale overenskomster Tillidsmandsregler Samarbejdsreglerne Tjenestemandslønsystemet Decentrale lønforhandlinger METALS TR Kommunale område På kurset vil du få et overblik over det regionale- og kommunale overenskomstsystem. Der vil blive arbejdet med tillidsog samarbejdsreglerne samt mange andre områder, der har relevans for dig, der er ansat inden for dette område Kurset henvender sig til alle TR-valgte på det kommunale område, samt ansatte i Dansk Metals afdelinger. Kurset er et supple ment, ikke en erstatning for Metals Grundkurser. 5 dage. KURSUSKATALOG EFTERÅR 2015 DANSK METAL 13\n14 14 DANSK METAL KURSUSKATALOG EFTERÅR 2015\n15 KURSUSKATALOG EFTERÅR 2015 DANSK METAL 15\n16 Ergonomi Støj Løft Træk Skub Kemi Svejserøg Opløsningsmidler Tungmetaller Lovgivning Rettigheder som AMR Metoder til APV Adgangskrav er gennemført Grundkursus 2. FYSISK ARBEJDSMILJØ På dette kursus fokuserer vi på de fysiske arbejdsmiljøbelastninger. Støj og vibrationer samt tunge løft, træk og skub (ergonomi). Det kemiske arbejdsmiljø f.eks. svejserøg, opløsningsmidler og tungmetaller m.v. Du lærer om de forskelige belastningers skadevirkninger. Hvilken lovgivning findes på området, og hvordan du kan bruge dine rettigheder som AMR i forhandlinger. Du får også inspiration til, hvordan du sammen med dine kollegaer får sat arbejdsmiljøet på dagsordenen. Du vil også få konkret viden om, hvordan du kan kortlægge arbejdsmiljøet samt metoder til at udføre APV (Arbejds- PladsVurdering). Kom og få overblik over de fysiske arbejdsmiljøbelastninger. Gode ideer til, hvordan du kan forbedre det fysiske arbejdsmiljø på din virksomhed. Kendskab til, hvilken lovgivning der er gældende på området, og hvor du finder relevant information. Du vil møde en fysioterapeut, der giver dig tips og tricks til dit arbejdsmiljøarbejde. 5 dage. 16 DANSK METAL KURSUSKATALOG EFTERÅR 2015\n17 Stress Mobning Frygt APV Kortlægning Vurderingsværktøjer Arbejdsmiljøloven Sygefravær Gennemført Grundkursus 2. 5 dage. PSYKISK ARBEJDSMILJØ På kurset arbejder vi med de forhold, der påvirker det enkelte menneskes trivsel i såvel positiv som negativ retning. Vi arbejder med forskellige metoder til at kortlægge det psykiske arbejdsmiljø, herunder metoder til at gennemføre APV på det psykiske arbejdsmiljø. Du får en viden om de mange forhold såsom stress, udbrændthed mv., der indgår i begrebet psykisk arbejdsmiljø. Du bliver i stand til at genkende de tegn, som man udviser når belastningerne er for store. Du vil blive fortrolig med arbejdsmiljølovgivningen på området, og hvilke muligheder du har for at påvirke det psykiske arbejdsmiljø. Du vil blive i stand til i samarbejde med kollegaer og ledelse, at sætte det psykiske arbejdsmiljø på dagsordenen og arbejde forebyggende. Hertil vil du få konkrete værktøjer til at måle det psykiske arbejds miljø og få indsigt i sammenhængen mellem mistrivsel, sygdom og dårlig økonomi/produktivitet. KURSUSKATALOG EFTERÅR 2015 DANSK METAL 17\n18 Organisering Den Danske Model Argumenter Relationer Den faglige og politiske situation Alle medlemmer kan søge kurset, da det ikke kræver nogen forudgående kurser. 3 dage. DIG OG DEN DANSKE MODEL Du skal vælge dette kursus, hvis du trænger til nye værktøjer, når du skal skabe kontakt og tale med kollegerne om at være medlem af Dansk Metal. Eller - hvis det er længe siden, du har været på Metalskolen og gerne vil have en opdatering på den aktuelle faglige og politiske situation. På kurset får du overblik over Den danske model og indsigten til at tage diskussionen, når der stilles spørgsmålstegn ved hvordan vi indretter vores arbejdsmarked. VI ARBEJDER MED Hvordan er det nu med overenskomsten, uddannelserne og arbejdsmiljøet? Hvordan skaber du fællesskabet på din arbejdsplads? Hvad giver det dig af muligheder, når kollegerne forstår hvad det vil sige, at være med i et stærkt fællesskab? Hvilke argumenter skal du bruge, hvis du står overfor en tvivlende, en tøvende eller en nægtende kollega? Hvad hvis han/hun er meget kritisk overfor fagbevægelsen? En repræsentant fra forbundsledelsen opdaterer dig på den aktuelle faglige og politiske situation. 18 DANSK METAL KURSUSKATALOG EFTERÅR 2015\n19 Personlighedstyper Samarbejds- og forhandlingsstile Kommunikationstræning Konfliktforståelse Mægling Adgangskrav er gennemført Grundkursus 4, Fysisk arbejdsmiljø, Psykisk arbejdsmiljø eller Grundkursus i arbejdsmiljø. SAMARBEJDE OG PSYKOLOGI Du ved det allerede, det er ikke nok at kende overenskomsten eller arbejdsmiljøloven. Man skal som tillidsvalgt også samarbejde, kommunikere og sætte sig ind i kollegaernes og arbejdsgiverens måde at tænke på. På dette kursus sætter vi derfor fokus på, hvad der skal til for at skabe et godt samarbejdsklima. Hvordan du kan sikre dig, at du får gennemslagskraft, og hvordan du skaber den nødvendige tillid til dig som person og din funktion som tillidsvalgt. Her er fokus på de mange forskellige typer af konflikter, der findes på en arbejdsplads, og du vil få værktøjer til, hvordan du bedst kan håndtere disse. Du vil få indsigt i de mange forskellige psykologiske elementer, der er i spil på din arbejdsplads, og hvordan du kan afkode dem og anvende dem målrettet i dit samarbejde med ledelsen og kollegaer. 5 dage. KURSUSKATALOG EFTERÅR 2015 DANSK METAL 19\n20 Manipulation Informationssøgning Statistisk Spin Forbundshuset Christiansborg Gennemført Grundkursus 4. 5 dage. DEN SKJULTE DAGSORDEN Påvirkninger af holdninger og meninger, spin eller slet og ret manipulation? Ja, kært barn har mange navne. Et er sikkert, al form for kommunikation handler om at komme ud med et budskab, sætte dagsorden og ofte er hensigten med dagsordenen skjult. På kurset sætter vi fokus på Den skjulte dagsorden, hvordan du kan gå bag de mange budskaber i medierne, du bliver bombaderet med. Hvem står bag og hvorfor? Du får viden og indsigt samt konkrete værktøjer, der gør dig i stand til bedre at kunne gennemskue mange forskellige dagsordener - også de skjulte. Du bliver bedre til at skabe dine egne meninger og holdninger på et reelt grundlag. Dansk Metals pressechef fortæller om sit arbejde og Dansk Metals kommunikationsstrategi. BEMÆRK: På kurset tager vi på studietur til Dansk Metals forbundshus, hvor vi møder en repræsentant fra Formandssekretariatet. Derefter går turen til Christiansborg, hvor et medlem af Folketinget vil give os en rundvisning og fortælle om dagligdagen på Borgen. 20 DANSK METAL KURSUSKATALOG EFTERÅR 2015\n21 Klubbestyrelsesarbejde Klubgeneralforsamling Medlemsmøder KLUBBEN Din fagforening på arbejdspladsen Kurset henvender sig til klubbestyrelsesmedlemmer samt tillidsrepræsentanter, der vil starte klub op på virksomheden eller have ny inspiration til klubarbejdet. På kurset vil du få værktøjer til at styrke det faglige fællesskab og organiseringen af det faglige arbejde på arbejdspladsen. Alle medlemmer kan søge kurset, da det ikke kræver nogen forudgående kurser. 3 dage. KURSUSKATALOG EFTERÅR 2015 DANSK METAL 21\n22 22 DANSK METAL KURSUSKATALOG EFTERÅR 2015\n23 Lær at skrive ved at skrive Mødeindkaldelser Invitationer Oplæg til en tale Brevskrivning Test Alle medlemmer kan søge kurset, da det ikke kræver nogen forudgående kurser. SKRIV OG BLIV LÆST Del 1 og del 2 Et kursus, der giver dig redskaber til at skrive det, du aldrig får gjort, fordi det er så svært at komme i gang. Det kan være et opslag til opslagstavlen, det årlige nyhedsbrev, eller noget du kunne have brug for i din dagligdag derhjemme og i fritiden. Kurset tager i høj grad udgangspunkt i den enkeltes ønsker og behov, men vil også indeholde fællesoplæg. Du vil også få tilbud om at blive testet i forhold til skrivning, og efterfølgende personlig vejledning. Du vil gå fra kurset med nye redskaber, der giver dig mere mod på og lyst til at skrive. Vejledningens formål er, at du kan arbejde videre med at skrive, når du tager hjem fra kurset. Du vil have kendskab til bøger og pjecer, som kan hjælpe dig i hverdagen, samt hvor du kan få undervisning lokalt, hvis du har lyst og brug for dette. BEMÆRK! Samlet ansøgning til 1. og 2. del. 2 x 2 1/2 dag KURSUSKATALOG EFTERÅR 2015 DANSK METAL 23\n24 Selskabsformer Regnskabsanalyser A/S-bestyrelser Forhandlingsredskaber Alle medlemmer kan søge kurset, da det ikke kræver nogen forudgående kurser. 3 dage. KNÆK ET REGNSKAB Et kursus, som henvender sig til dig, der er tillidsrepræsentant og som gerne vil have lidt mere styr på begreberne, når vi taler om virksomhedsøkonomi og regnskaber. Kurset giver dig bedre muligheder for at tage del i debatten, når ledelsen taler om virksomhedens regnskaber. Hvordan læser jeg et regnskab, hvad skal jeg være opmærksom på, og ikke mindst, i hvilke situationer kan jeg bruge det. Du får indblik i forskellige selskabsformer. Hvad er forskellen på A/S og enkelmandvirksomheder og hvad er et I/S eller AMBA selskab? Hvordan analyserer jeg et regnskab, og hvad betyder de forskellige udtryk, dækningsgrad, soliditetsgrad osv? Har jeg muligheden for at sidde med i virksomhedens A/S-bestyrelse, hvad siger loven? Hvordan afholdes valg? 24 DANSK METAL KURSUSKATALOG EFTERÅR 2015\n25 Lokalaftaler Forberedelse Statistik Informationssøgning Gennemført Grundkursus 4. 5 dage. TR SOM FORHANDLER Der er mange teorier om forhandling, men hvordan du bruger dem i praksis, det får du forståelsen for på dette kursus. Kurset sætter dig i stand til at forbedre forhandlingerne på din arbejdsplads. Til gavn for dig og dine kolleger. Du lærer at sætte din egen dagsorden som forhandler. Der lægges på kurset vægt på, at du forstår vigtigheden af forberedelserne inden selve forhandlingen. Udover praktiske øvelser vil du også få indsigt i de psykologiske spil, der foregår rundt om forhandlingsbordet. Efter kurset kan du forhandle lokalaftaler omhandlende løn- og arbejdsforhold samt arbejdsmiljøforhold. KURSUSKATALOG EFTERÅR 2015 DANSK METAL 25\n26 Brug af Rørprislisten Forhandlingsteknik Fagretlige regler Rørsmed eller anden relevant uddannelse, rørlæggere og/eller VVS-energiteknikere. RØRPRISLISTE KURSUS Kurset henvender sig til rørsmede og rørlæggere, der beskæftiger sig med VVS-arbejde, fjernvarme, ledningsarbejde, naturgas og industribyggeri. Du lærer at bruge Rørprislisten og dens almindelige bestemmelser, så du får nemmere ved at oprette og styrke akkorder. Desuden bliver der undervist i den særlige forhandlingsteknik inden for overenskomstområdet og de fagretlige regler. Kurset henvender sig specielt til rørsmede i Dansk Metal og rørlæggere i Blik og Rør. 5 dage. 26 DANSK METAL KURSUSKATALOG EFTERÅR 2015\n27 Faglige internationale opgaver Bruxelles Europa-Parlamentet Europa-Kommissionen Adgangskravet er kurset Den skjulte dagsorden. 6 dage. (Søndag-Fredag) EU OG INTER NATIONAL FAGBEVÆGELSE Kurset afvikles henholdsvis på Metalskolen og i Bruxelles. Kurset starter på Metalskolen søndag, hvor du introduceres til EU, og hvordan det er opbygget? Hvordan er beslutningsprocesserne, og hvad gør Dansk Metal i forhold til EU? Mandag morgen er der afgang til Bruxelles. Her besøger vi forskellige EU-institutioner bl.a. Parlamentet og Kommissionen. Vi møder nogle af de danske europaparlamentarikere og hører om deres arbejde i Bruxelles. Vi mødes med danske interesseorganisationer, herunder LO og DI, for at få et indblik i deres arbejde i Bruxelles. Besøget i Bruxelles varer til torsdag, hvor vi tager retur til Danmark. Kurset sluttes af på Metalskolen fredag. KURSUSKATALOG EFTERÅR 2015 DANSK METAL 27\n28 Regnskabsføring Dobbeltbogholderi Aflæggelse af regnskab Lovgivning KLUBKASSERER Gennemgang af regnskabsføring, herunder det dobbelte bogholderis principper, afstemninger og opstilling af årsregnskab. Endvidere er der træning i aflæggelse af regnskabet. En gennemgang af den aktuelle skattelov samt bogføringsloven. På kurset vil du blive fortrolig med kassererens arbejdsopgaver samt de grundlæggende principper i bogføring, og lovgivningen omkring skat og bogføring. Dette kursus er kun for valgte klubkasserere. 5 dage. 28 DANSK METAL KURSUSKATALOG EFTERÅR 2015\n29 Skattepligt- og regler Bogføringsloven Grundlæggende regnskab Kontoplan Gennemførelse af eftersyn Diverse afstemninger Fejlfinding REVISORKURSUS På kurset vil den aktuelle skattelov, årsregnskabsloven og bogføringsloven blive gennemgået. Vi arbejder med afstemning, opstilling samt fejlfinding i årsregnskab. Vi gennemgår revisorers opgaver og kompetencer. På kurset vil du blive fortrolig med den valgte revisors opgaver og ansvar, herunder relationer overfor ekstern revisor, bestyrelse og generalforsamling. Du vil få indsigt i metoderne til at opstille årsregnskab og foretage afstemninger Kun for afdelingsrevisorer og afdelingsrevisorers suppleanter. 5 dage. KURSUSKATALOG EFTERÅR 2015 DANSK METAL 29\n30 TDC-overenskomsten Samarbejdsudvalget Arbejdsretslige begreber Informationssøgning Forhandling Der er ingen adgangskrav, men du skal være ansat hos TDC. 5 dage. OK/SU Kursus for TDC-ansatte Et kursus, der tager udgangspunkt i dine hverdagserfaringer og arbejdssituation, og giver dig en personlig udvikling som grundlag for dit TR-arbejde. Der arbejdes ud fra dine egne erfaringer med overenskomsten og fra dit eget arbejde i SU. SU-aftalen og overenskomsten gennemgås grundigt, og alle deltagere får gennem SU-spil kenskab til at arbejde med samarbejdsaftalen. Efter kurset vil du kende til baggrunden for, og konsekvenserne af det tidligere Telekommunikationsforbunds optagelse i CO-industri, og tilpasning af lands overenskomsten til Industriens Funktionæroverenskomst. Du er bekendt med de arbejdsretlige begreber og forretningsgange, kender overenskomstens opbygning og kan anvende den i hverdagen. Du kan søge viden og information til gavn for kollegerne og dig selv. Du er fortrolig med samarbejdsaftalen som et værktøj til dit daglige SU-arbejde, og har samtidig fået indsigt i forhandlingens faser og de psykologiske faser ved en forhandling. 30 DANSK METAL KURSUSKATALOG EFTERÅR 2015\n31 KURSUSKATALOG EFTERÅR 2015 DANSK METAL 31\n32 DANSK METAL Telefon danskmetal.dk KOM Juni 2015\nKURSUS KATALOG 2017 Kurser for tillidsvalgte og medlemmer af Dansk Metal INDHOLD 5 Forord 8 Grunduddannelser TR og AMR diagram 10 Grundkursus 1 TR 11 Grundkursus 1 AMR 12 Grundkursus 2 TR 13 Grundkursus


Mette Lykke`s verden: Uha hvor det blæser..\nUha hvor det blæser..\nUha hvor det blæser det er nærmest storm, selvom solen skinner og termometret vise 10 grader, er der koldt i haven...\nMen det er lige vejr til at have ny vasket sengetøj til at blafre i vinden.\nIndsendt af Mette Lykke kl. 12.42\nRent sengetøj det er lykken, ville ønske mit hængte hjemme og blæste i vinden :)\nJa hvor det dog stormer, jeg var nær blæst væk da jeg var i skoven i formiddag, men solen skinner og det er ikke specielt koldt, så dejligt var det...I morgen skal jeg vist hænge mit nyvaskede sengetøj ud, de siger jo til sol igen :-))\nHe he...jeg har også sengetøj hængende udenfor på snoren.\nDet blev vist alligevel ikke så varmt i dag, som vi havde håbet på i morges, til gengæld må vi så nyde det rene vasketøj.\nPernille : Jeg glæder mig til at få det ind og stikke næsen i det.\nDen blæst kunne vi godt have undværret, men sentøjet er den god til at tørre. :-))\nUhmmm... det vasketoej kommer til at dufte himmelsk!\nJeg fandt dig lige inde hos Conny (kom saa igang).\nnej det blev det bestemt ikke, jeg havde ellers planer om at sidde ude og fange en solstråle... Vi må prøve igen..:-))\nHjertlig velkommen, det var hyggeligt at få besøg af dig.\nJa!! det dufter af forår..\nDet har rigtig været tørrevejr! Det blæste så meget, at jeg næsten ikke kunne gå tur i middagspausen - jeg var lige ved at blive blæst omkuld :)\nDet har nærmest være kulling her i dag, vinden lægger sig ingen gang til natten.


Stråmanden af Eric Ambler (e-bog, epub)\nStråmanden (e-bog, epub)\n”Brevet med advarslen kom om mandagen, selve bomben kom om onsdagen. Det blev en travl uge.” Sådan bliver Robert Halliday, som er amerikansk skribent og tv-journalist, involveret i et væv af intriger, som han har svært ved at gennemskue...\n”Brevet med advarslen kom om mandagen, selve bomben kom om onsdagen. Det blev en travl uge.” Sådan bliver Robert Halliday, som er amerikansk skribent og tv-journalist, involveret i et væv af intriger, som han har svært ved at gennemskue. Hvorfor er det lige ham, som er udvalgt til være skribent for en tidligere fremmedlegionær, som nu er i tjeneste hos en oliesheik fra Den Persiske Golf? Oliesheiken omtaler han som ”Herskeren”. Hvilken rolle spiller Robert Hallidays erfaringer fra otte måneders indespærring i et irakisk fængsel i Bagdad som påstået CIA-agent? Robert Halliday bliver i Milano kontaktet som mellemmand i en vanskelig sag mellem NATO og ”Herskeren”, som er en temmelig utilregnelig og magtfuld arabisk leder. ”Stråmanden” fra 1981 er Eric Amblers sidste roman, og det er en raffineret politisk thriller, som stadig har aktualitet. Den beskæftiger sig med det spegede forhold mellem Vesten og den arabiske verdens olieinteresser, og den internationale terrorisme lurer i baggrunden.


Adaptare.dk: Fordi projekter kan og skal give værdi - hver gang!\nBrug for et konkret værktøj?\nTest dig / jer selv\nCases – hvad gør andre?\nHvad er der i kalenderen?\nSnus dig frem – alle kategorier\nTil projekt- eller programledere\nFordi projekter kan og skal give værdi – hver gang!\nAdaptare.dk tror på, at virksomheder kan nå deres strategiske mål mere effektivt, udnytte deres ressourcer langt bedre, løfte deres produktivitet markant og opnå organisatorisk ro gennem en sund projektkultur.\nAdaptare.dk skaber sammenhæng mellem strategi, drift og udviklingens vigtigste løftestang – nemlig projekterne.\nVi er katalysator for din organisations udvikling i forhold til succesfuld eksekvering af dine strategiske mål.\nVores tilgang er pragmatisk, engageret og ærlig, når vi bringer vores erfaring, energi og indsigt sammen med jeres.\nAdaptare.dk tilbyder træning, rådgivning og mentoring – til både ledere, projektledere og projektdeltagere med det udgangspunkt, at ALLE skal være projektparate.\nVi er med, når I på ledelsesniveau vil have styr på de mange projekter, på projektledelsesniveau, når det enkelte projekt skal løftes, og vi hjælper, når et nyt projekt skal sættes optimalt i søen.\nJeg har erfaring med træning af mere end 500 projektledere og ledere i disciplinerne portefølje-, program- og projektledelse i vidt forskellige virksomheder og brancher.\nMed en baggrund som geolog har jeg kombineret det naturvidenskabelige med et job i mediebranchen som TV-vært, hvor fokus var kommunikation og formidling, hun har varetaget vandsektorens fælles digitaliseringsindsats i DANVA og fungeret som uddannelseschef på IBC.\nI dag har jeg egen virksomhed – Adaptare.dk – hvor jeg bevæger mig i og omkring projekter, som træner, facilitator, konsulent, mentor og rådgiver, når processer skal optimeres, projektkulturer styrkes og initiativerne skal give den tiltænkte værdi.\nTelefon: 61 70 88 62\nSøren Søgaard, it-projektleder v. Herning Kommune\n“Christina har hjulpet Herning Kommune med at uddanne Herning Kommunes projektledere og projektdeltagere i Herning Kommune projektstyringsværktøj Projectplace.\nChristina har ramt lige ned i den måde Herning Kommune arbejder på og er med til at både at undervise på de generelle kurser og udvikle konceptet.\nChristina har et godt humør og går ind til sagen med stor energi hvilket smitter af på organisationen – ikke uvæsentligt!\nJeg kan varmt anbefale Christina og Adaptare hvis man har brug for hjælp til projekter eller projektstyring af den ene eller anden art.”\nVi er særligt glade for…\nAdaptare.dk har fornøjelsen af at arbejde sammen med lutter spændende virksomheder og organisationer fx i forhold til organisationsudvikling, kompetenceudvikling, træning, behovsafklaring og/eller procesdesign for samme.\nUndrer du dig over navnet?\nChristina Foldager – stifter af Adaptare.dk – er geolog. Geologi er den ultimative fortælling om udvikling og tilpasning.\nAdaptare er hentet fra Christinas geologi-noter og betyder tilpasning af funktion eller adfærd, så samspillet med omgivelserne optimeres. Tilpasning er nødvendig, når omgivelserne er i hastig udvikling – også for mennesker og virksomheder. Deraf Adaptare.dk.\nBilledet til nedenfor har Christina taget i sommeren 2015 ved Mt. St. Helens i USA. Vulkanen var i et voldsomt udbrud i 1980. Området bærer til dels stadig præg af det altødelæggende udbrud. Men træer og dyr er vendt tilbage og området summer igen af liv – tilpasset de nye muligheder.\nAfsæt for samarbejde\nEthvert samarbejde baserer sig på tillid\nDen opnår vi gennem dialog. Kontakt os, og vi tager os god tid forud for et evt. samarbejde til at forstå dine udfordringer og den effekt, du ønsker at opnå.\nNyt om projekter - direkte til dig?\nSå modtager du Adaptare.dks nyhedsbrev om den sunde projektkultur\nBlog og aktuelt\nTil dig, der er leder\nTil dig, der er projekt- eller programledere\nVi indsamler et minimum af data - og kun for at forbedre din oplevelse på siden. Det håber vi er ok - god fornøjelse. Accepter\nVi passer på dig og dine data


Skal denne mand redde Demokraterne? - Han minder mig om John F. Kennedy - TV 2\n18. apr. 2017, 22:05\nUng demokrat bliver kaldt den nye John F. Kennedy\nTirsdag kan Demokraterne for første gang give Trump en lærestreg.\nHan er kun 30 år, men er allerede Demokraternes nye håb.\n- Han minder mig om Obama men i endnu højere grad om John F. Kennedy. Han har den samme energi og entusiasme, og det er der hårdt brug for, siger Marie La Salle, der arbejder frivilligt for Demokraterne i Georgia.\nDet unge håb hedder Jon Ossoff og er Demokraternes første mulighed for at give Trump en lussing efter deres sviende valgnederlag i november.\n- Hele nationen ser på os. Hele verden ser på os, siger den kun 30-årige Jon Ossoff til sine jublende tilhængere, der er mødt op med blå bannere og Ossoff T-shirts for at "flip the 6th," som de siger.\nI dag stemmer Georgia's 6. distrikt nord for Atlanta nemlig om en eftertragtet plads i Kongressen, der er blevet ledig, efter statens tidligere repræsentant Tom Price blev valgt til Trumps sundhedsminister.\nOg for første gang i 40 år har Demokraterne med Jon Ossoff en reel chance for at vinde i et ellers forudsigeligt republikansk distrikt.\n- Jeg har boet her i 40 år, og jeg har ikke oplevet folk være så entusiastiske, siden vores baseball-hold vandt The World Series, siger Martha Bernstein, der er frivillig for Ossoff-kampagnen.\nStøtte fra Hollywood\nJon Ossoff er tv-dokumentarist, har tidligere været praktikant i Kongressen, men derudover er han forholdsvis uerfaren i politik. Alligevel - eller måske netop derfor - har han formået at sparke nyt liv i Demokraternes kampgejst ikke kun i Georgia, men i hele landet.\n- En del af min stemme handler om at sende et budskab til Trump om, at vi holder øje med ham, lyder det fra demokraten Heather Nance.\nDerfor er det væltet ind med støtte og tårnhøje millionbeløb fra donorer og Hollywood-kendisser fra hele landet. Vælgere i området har modtaget håndskrevne breve fra Demokrater i andre stater, der opfordrer dem til at stemme på Ossoff. Og frivillige er kommet langvejs fra for at hjælpe til.\n- Trump er en uhyggelig mand, og derfor er det her så vigtigt for hele nationen, siger Max Eberstadt-Beattie, der er kommet fra New York for at bruge sin påskeferie på at få valgt Ossoff.\nTroede på Hillary Clinton\nMen en del af begejstringen skyldes også, at flere demokrater, vi møder i Georgia, har skyldfølelse over deres manglende motivation ved præsidentvalget i november:\n- Jeg føler mig personligt ansvarlig for Trump. Jeg skulle have gjort det her i september, oktober og november. Jeg skulle have sat de Hillary-skilte op, jeg skulle have demonstreret og ringet til alle mine venner, ligesom jeg gør nu, siger Marie La Salle.\n- Hvorfor gjorde du ikke det? spørger TV 2's USA-korrespondent Jesper Steinmetz.\n- Jamen, jeg troede jo hun ville vinde, svarer La Salle og slår opgivende ud med armene.\nOm Ossoff er på vej til at blive den nye Kennedy vil vise sig, når stemmerne tælles sammen senere idag. Han skal have mindst 50 procent af vælgernes krydser for at komme direkte ind i Kongressen og undgå en anden valgrunde.\n- Det er så vigtigt at få alle demokrater til valgstederne, slutter Georgia's unge håb sin pep-talk.\nNu er det op til vælgerne.\nTrump hjælper Danish Crown: - Han kan skaffe Danmark flere arbejdspladser\nDonald Trump holder sin gæstebog lukket for verden\nSur smiley til køkken på Donald Trumps country club


Inventarland.dk er pt. en af de bedste internet forretninger der sælger kontorartikler. Forhandlerens sortiment rummer i omegn af 6500 produkter fra forskellige mærker. Butikkens Trustpilot-rating på 9 af 10 markerer utrolig kundetilfredshed. Ratingen er baseret på 727 vurderinger, hvoraf 575 af dem er 5-stjernede. På Facebook er 4301 brugere tilhængere af Inventarland.dk, og her har netshoppen modtaget 145 anmeldelser med en middel rating på 4,5 ud af 5, som lige så vel er virkelig imponerende.\nEngsig.dk er aktuelt en af de mest benyttede online virksomheder med kontorartikler. Netshoppens sortiment spænder over flere end 15000 produkter fra forskellige brands. Netbutikkens Trustpilot-vurdering på 8,8 ud af 10 markerer enorm kundetilfredshed. Scoren er baseret på 15 bedømmelser, hvoraf 13 af disse er 5-stjernede. På Facebook er 509 personer tilhængere af Engsig.dk, og herpå har virksomheden modtaget 5 bedømmelser med en gennemsnitlig bedømmelse på 5 af 5, hvilket tillige er meget overlegent.\nAJProdukter.dk er aktuelt en af de førende internet handler med kontorartikler. Deres sortiment udgøres af over 6000 varer fra diverse brands. Webshoppens Trustpilot-bedømmelse på 8 af 10 indikerer stærk tilfredshed hos kunderne. Tallet er baseret på 42 vurderinger, hvoraf 31 af disse giver topkarakter. På Facebook er 1729 brugere tilhængere af AJProdukter.dk, og herpå har de modtaget 13 anmeldelser med en gennemsnitlig vurdering på 4,5 af 5, som også er ekstremt beundringsværdig.\nLomax.dk er pt. iblandt de bedste internet forretninger med kontorartikler. Netshoppens sortiment udgøres af over 60000 varer fra flere mærker. Firmaets Trustpilot-evaluering på 9 af 10 giver indtryk af stærk kundetilfredshed. Tallet er baseret på 1876 evalueringer, hvoraf 1450 af dem er 5-stjernede. På Facebook er 22288 personer tilhængere af Lomax.dk, og herpå har netbutikken modtaget 182 ratings med en middel rating på 4,4 af 5, som ligeså er meget imponerende.\nDaarbak.dk er i dag en af de mest benyttede e-shops der sælger kontorartikler. Forretningens sortiment rummer mere end 40000 varer fra diverse mærker. Forretningens Trustpilot-rating på 9 af 10 bevidner enorm kundeloyalitet. Ratingen er baseret på 277 bedømmelser, hvoraf 195 af disse er 5-stjernede. På Facebook er 6348 mennesker fans af Daarbak.dk, og her har webshoppen modtaget 13 vurderinger med en gennemsnitlig vurdering på 4,6 af 5, som også er aldeles godt.\nSelvhærdende Ler efterspørges på nettet\nFlere online forretninger giver nu om stunder diverse forskellige leveringsmåder. En af dem der er mest anvendt er i øjeblikket at få leveret til et udleveringssted, som gør at du kan hente din nyindkøbte vare præcis når det passer dig. Fragtformen er altså rigtig enkel, og tit tillige den mest letkøbte leveringstype.\nDu bør på samme måde forsøge at vælge levering hjem til hvor du bor eller ud til din arbejdsplads. Fragtmuligheden er til tider lidt mere omkostningsfuld, men ligeledes super uproblematisk. Den prisbilligste fragtform af selvhærdende ler er unægtelig at du selv henter varerne, men dette står og falder med at du befinder dig i nærheden af selvhærdende ler e-firmaets lager.\nFragtperioden kan i nogle tilfælde være yderst central ifald vi mangler varerne om kort tid, så af den grund er det rimelig væsentligt at vi efterser det anslåede leveringstidspunkt for den pågældende vare.\nMasser af selvhærdende ler internet webshops yder levering på blot en enkelt hverdag på deres primære varenumre, men vær opmærksom på at det betinges af at bestillingen anbringes forud for et bestemt klokkeslæt, sådan at de har en chance for at nå at få selvhærdende ler klargjort før de logistikansatte holder fyraften.\nEnkelte forretninger på nettet lover fragt uden beregning, men tit kræver det at der købes for en fastsat sum. Desuden skulle man udvælge den mindst kostelige mulighed for fragt, hvilket gerne – uafhængig om du opholder sig ved Holstebro, Thisted eller Svenstrup – er at få leveret din bestilling til et udleveringssted.\nDet er jo efterhånden i høj grad praktisk for folk at søge sig frem til priser på selvhærdende ler på diverse internet handler, og følgelig har mange e-shops været nødt til at presse priserne på produkterne – til børn, og yderligere også til herrer og damer – en hel del, og endda nogle gange frembyde gratis fragt.\nDet kan alligevel blive indbringende at undersøge enkelte internet handler efter selvhærdende ler udsalg inden du handler, således at man er velinformeret til at få den skarpeste pris.\nMan må bare ikke undervurdere, at når en forhandler på nettet tilbyder selvhærdende ler til en pris der kan ses som usædvanlig letkøbt, er det tit være et fingerpeg om en uægte internet webshop. Bestillinger med betalingskort er trods alt inkluderet i en regel, der forsvarer folk overfor fup online firmaer.\nVi tilråder generelt kortbestillinger eller MobilePay. Alternativt kunne du vælge en afdragsordning som eksempelvis ViaBill, hvis du gerne vil afdrage betalingen over en længere periode.\nForinden folk handler selvhærdende ler hos en e-forhandler kan man i virkeligheden få overblik over dens vilkår, det er dog naturligvis ikke særlig morsomt.\nEn anden valgmulighed kunne derfor være at granske om internet forretningen er e-mærket medlem, eftersom det skulle være et signal om at internet webshoppen forstår de danske love, foruden at butikken rutinemæssigt besøges af jurister der er meget bekendte med de gældende regulativer. Derudover tilbydes du lejlighed til hjælpende service, når du skulle få problemstillinger ved dit indkøb.\nForuden dette kan det anbefales at køberen er vaks omkring de væsentligste retningslinjer der influerer på bestillingen, som for eksempel den byttepolitik på selvhærdende ler netshoppen kører med. Derfor er det tilmed essesentielt, at man stadigvæk bevarer sin e-mail kvittering, så man fremadrettet kan bevidne bestillingen, uden hensyn til om du søger et produkt til en mand eller kvinde.\nTrustpilot fører til en lang række tiltalende genveje til at læse en længere række nuværende forbrugeres opfattelser og herved slår vi et slag for, at du læser e-forhandlerens selvhærdende ler kritik før du lægger din bestilling.\nFacebook leverer desuden ret gavnlige metoder til at få en idé om e-firmaets kundefokus. I øvrigt møder vi mange online webshops hvor man kan sammensætte en evaluering af købsoplevelsen, hvilket desuden burde udnyttes til at tage stilling til kundernes tilfredshed.\nWebsitet er annoncefinansieret. Vi samarbejder med en samling af internet firmaer da vi introducerer firmaernes tilbud, og indkasserer provision under forudsætning af at du gennemfører et indkøb.\nAnvisninger vedrørende selvhærdende ler og internet forhandlere opdateres løbende, men vi tager forbehold for ændringer der måtte være implementeret siden vi senest opdaterede de anvendte oplysninger.


Kort over Hostels i Voronezh, Rusland. Gadekort over vandrerhjem\nGadekort over hostel i Voronezh, Rusland\nBrug vores interaktive kort til at lokaliserer hostel i Voronezh efter område. Du kan se dette som enten et kort over Voronezh eller som et satellitbillede. Du kan også søge efter ledige pladser på hostel i Voronezh, checke priser, se billeder og booke online uden bookinggebyr. Nogle vandrerhjem er muligvis ikke på kortet i deres rigtige fysiske lokalisering. Hvis du er klar over nogle forkert placerede hostel, venligst kontakt os.\nTilbage til listen med Vandrerhjem i Voronezh Brug det interaktive kort over hostels i Voronezh til at lokalisere overnatning i Voronezh efter område. Du kan zoome ind eller ud på kortet og bruge listen til venstre (eller klik på kortpindene) for at se mere information om hvert enkelt hostel. Hvis du ikke kan finde et egnet hostel i Voronezh, kan du kigge på vores billige hoteller i Voronezh.


Test: Audi e-tron med stor og lille campingvogn | FDEL\nTest: Audi e-tron med stor…\nSkal påskeferien foregå i campingvogn? Elbilforeningens testere Christian Nolsøe Nielsen og Martin Messer Thomsen har denne gang haft Audi e-tron med på tur og udsat den for både stor og lille campingvogn.\nElbilforeningens test fra december 2020 med Tesla Model 3, der trækker forskellige anhængere, har gjort testpanelet endnu mere nysgerrige på anhængeres indflydelse på energiforbrug og rækkevidde.\nModel 3 vs e-tron\nTestpanelet drog sidst i januar igen på tur. Denne gang både med Tesla Model 3 med en lille Tab Model 320-campingvogn bagpå og Audi e-tron 55 først med den store traditionelle campingvogn og senere på dagen med den lille Tab. Strækningen var den samme som ved trailer-testen i december. En næsten flad strækning mellem Køge og Nr. Alslev. Temperaturen lå igen omkring frysepunktet og vinden 5 m/s fra skiftende retninger. Under december-testen kom vinden fra syd og energiforbruget henholdsvis ud og hjem var derfor synligt forskellige. Som man kan se af skemaet herunder, havde vindretning under janaur-testen mindre indflydelse på forskellen i forbruget på henholdsvis ud- og hjemturen, fordi den kom fra skiftende retninger.\nTab Model 320 3) 700 Køge - Nørre Alslev 325 215 Skiftende retninger Jan 21\nCampingvogn 2) 1000 Køge - Nørre Alslev 400 175 Modvind Dec 20\nTab Model 320 700 Nørre Alslev - Køge 336 208 Skiftende retninger Jan 21\nCampingvogn 1000 Nørre Alslev - Køge 337 210 Medvind Dec 20\nReference test 4)\nBrønshøj - Køge\n1) Udregnet ud fra 70 kWh tilgængeligt på batteriet\n2) Campingvognen vejede 1.000 kg inkl. last\n3) Tab-campingvognen vejede ca 700 kg inkl udstyr. Egenvægt 620 kg. Totalvægt 850 kg.\n4) Kørsel på motorvej uden anhænger med 110 km/h\nTab Model 320 3) 700 Køge - Nørre Alslev 425 200 Skiftende retninger\nCampingvogn 2) 1000 Køge - Nørre Alslev 431 197 Skiftende retninger\nTab Model 320 700 Nørre Alslev - Køge 402 211 Skiftende retninger\nCampingvogn 1000 Nørre Alslev - Køge 433 196 Skiftende retninger\n1) Udregnet ud fra 85 kWh tilgængeligt på batteriet\nVindstyrke 5 m/s\nVindretning fra skiftende retninger\nTemperatur 0 - 5 grader\nTest er udført sidst i januar 2021. Men tilsvarende temperaturer og vindhastigheder kan opleves i både efterårs-, vinter-og påskeferien, hvor en del kører med campingvogn.\nAudi e-tron lader med meget høj hastighed helt op til 80%\n– Problemet med Tab model 320 kan kort forklares med, at den har en kombination af et lille sideforhold (<1) (se infoboks), et aerodynamisk 2-D tværsnit og en plan afskæring af de to sider. På grund af det tykke profiltværsnit, vil der dannes et undertryk på oversiden af campingvognen, som presser luften fra underside til overside. Derved dannes der to kraftige hvirvler langs siderne af vognen, som giver anledning til en øget vindmodstand, den såkaldte inducerede eller parasitiske modstand.\nPå Karlslunde Syd holder vi på tværs af skråparkeringerne over adskillige båse for at kunne lade med campingvognen på.\nVed lynladeren på Farø blokkerer vi en enkelt ladeplads.\nEr 200 km i rækkevidde pr opladning nok til dine ferier?\nDer er ifølge testen ikke mange km at vinde ved at vælge Tab Model 320. Omtrent 200 km er rækkevidden på en flad strækning i Danmark en kold vinterdag, inden du skal genoplade batterierne, hvis du skal længere væk end det. Og regn med noget kortere hvis du har modvind.\nPandemien sætter grænser for vores færden og påske- og sommerferie nærmer sig. Bliver 2021 året, hvor du nedbringer familiens CO2-aftryk ved at feriere tættere på hjemmet for eksempel i elbil med campingvogn? Giv os din mening i kommentarfeltet under artiklen.\nLidt aerodynamisk teori\nVindmodstanden på et objekt er proportionalt med hastigheden i 2. potens, og effekten med hastigheden i 3. potens. Dvs en fordobling af hastigheden giver en 4-dobling af kraften og en 8-dobling af effekten. Modstandskraften skrives normalt som FD=½*rho*A*V^2*CD, hvor rho er luftens massefylde, A er tværsnitsarealet (bredde*højde), V^2 er hastigheden i 2’nd potens, og CD er en eksperimentelt bestemt modstandskoefficient. Hvis vi antager samme værdier for alt på nær CD, så er det udelukkende dens værdi, som giver den aerodynamiske forskel mellem de to typer campingvogne.\nCD indeholder tre bidrag: 1) friktionstab; 2) Form-modstand og 3) Induceret modstand; CD=CDf+CDp+CDi.\n1) For ‘klodsede’ legemer kan man se bort fra friktionstabet, CDf, da det normalt er forsvindende i forhold til de andre tab.\n2) Størrelsen af CDp drejer sig hovedsageligt om den 2-dimensionale udformning af legemet (tværsnittet), og dens indflydelse på kølvandet (waken), som dannes bag køretøjet. Jo mindre kølvand jo mindre modstandskraft.\n3) Den inducerede modstand, CDi, er jokeren i spillet her. Denne modstand, som er relateret til dannelsen af to stærke hvirvler på siderne, optræder på legemer, som har en stor opdrift, for eksempel flyvinger, og den er proportionalt med opdriftskoefficienten (CL) i anden potens og omvendt proportional med sideforholdet (bredde divideret længde). Den kan med god nøjagtighed beregnes ud fra formlen:\nCDi=CL^2/(pi*b/h). En hurtigt skøn over formen af Tab model 320 giver flg værdier: CL=0.5 og b/h=0.7, Dette giver CDi=0.5^2/(pi*0.7)=0.11.\nTypiske værdier for et firkantet køretøj med afrundede kanter (svarende til den ’klassiske’ campingvogn) er CD=0.45-0.5. En VW boble (som minder om Tab model 320) har typisk en CD=0.35. Hvis man hertil adderer CDi, fås at de to modeller har sammenlignelige modstandskoefficienter.\nKilde: Jens Nørkær Sørensen, DTU Vindenergi\nTesla Model 3 og den store campingvogn er i privat eje.\nAudi e-tron var venligst udlånt af Audi-importøren og den lille Tab-campingvogn var venligst udlånt af tagboksudlejning.dk.\nAlle udgifter i forbindelse med testen er afholdt af testerne.\nKategorier: Anmeldelse, Campingvogn, Forbrugerstof, Krog/anhængertræk, Nyheder, testSkrevet af Sekretariatet Elbilforeningen (FDEL) 1. marts 2021\nForrigeForrige nyhed:Opel Corsa-e, den skjulte elbilNæsteNæste nyhed:Plads til 7 personer! Maxus Euniq 5


Flemløse/Haarby trak det længste strå i lokalbrag | ugeavisen.dk\nFlemløse/Haarbys Jacob Hansen kommer her foran en Aarup-spiller i lokal- og bundopgøret. Og i tabellen har Flemløse/Haarby nu også overhalet Aarup takket være sejren på 3-2. Foto: Nicolai Lund\nAarup ligger nu sidst i Fynsserien efter nederlag til lokal- og bundrivalerne fra Flemløse/Haarby i et opgør, hvor følelserne var på højkant.\n29 sep. 2019 kl. 09:37\nAf Nicolai Lund\nAarup BK-Flemløse/Haarby 2-3 (1-2)\n1-0 Rasmus Krause Andersen (14.)\n1-1 Klaus Moltrup Rasmussen (26.)\n1-2 Jacob Hansen (43.)\n2-2 Rasmus Krause Andersen (75.)\n2-3 Oliver Storm Østergaard (84.)\nLokalopgøret på Scankab Arena i Aarup indeholdt alt, som man som tilskuer kan forvente, når to rivaliserende bundhold tørner sammen. Der var bid i duellerne, flotte mål, evigt pres på dommertrioen og spænding til sidste sekund.\nFlemløse/Haarby endte med at kunne trække sig sejrrigt ud af lokalbraget, da holdet med en sen scoring sejrede med cifrene 3-2.\nDet var ellers hjemmeholdet Aarup, der startede det regnfulde opgør bedst. Rasmus Krause Andersen kunne efter en ripost sparke læderet i kassen til en føring til Aarup efter godt et kvarters spil. Generelt var Aarup dominerende i 1. halvleg, men formåede ikke at score yderligere på de ellers talrige chancer.\nI stedet dukkede den unge spidsangriber Klaus Moltrup Rasmussen op i Aarups felt og bragte balance i redskabet, og kort før pausefløjtet gjorde Flemløse/Haarbys anfører Jacob Hansen det onde ved Aarup. Jacob Hansen steg højest på et indlæg fra Flemløse/Haarbys højreside og pandede gæsterne i front via den ene opstander.\nDet var til stor frustration for hjemmeholdet, der forinden også følte sig bortdømt i flere situationer.\nAarups Rasmus Krause blev dobbelt målscorer mod Flemløse/Haarby, men det rakte dog ikke til point. Foto: Nicolai Lund\nI 2. halvlegs begyndelse fortsatte Aarup med at være det dominerende mandskab og skabte en del målchancer. Flere gange kunne Flemløse/Haarby takke keeper Frank Ehlers, der havde en fantastisk kamp i buret med flere gode redninger.\nHan kunne dog ikke gøre noget ved Rasmus Krause Andersens hovedstød tæt under mål et kvarter før mål. Aarups midtbaneslider blev dobbelt målscorer, da han headede et perfekt indlæg fra Jack Nielsen i mål.\nHerfra skulle man nok engang tro, at Aarup ville trække fra. Igen blev det ikke tilfældet. Aarups Andreas Jensen begik et tåbeligt frispark, da han rev en modspiller omkuld og modtog et korrekt gult kort. Det var et tydeligt frustreret Aarup-mandskab, der trods udligningen følte sig uretfærdigt behandlet af dommeren. Her var der intet af komme efter, men Aarup havde da til tider en sag.\nFlemløse/Haarby udnyttede de ti minutter holdet havde ved at sende sejrsmålet i nettet. Det kom da Malthe Vahl fra venstresiden sendte en bold ind til bagerste stang. Her dukkede Oliver Storm Østergaard, der kastede sig ind i bolden med hovedet først og sendte Flemløse/Haarby på sejrskurs.\nManglende skarphed afgørende\nAarup, der kort efter blev fuldtallige, satte alt ind på at udligne i de døende minutter. Chancerne blev dog forspildt, og den tydelige frustration var til at mærke på de rødklædte spillere, der brugte alt deres resterende energi på at skændes med dommertrioen.\nAarups hurtigløber Simon West havde da også en sag, hvor Flemløse/Haarby-keeper Frank Ehlers løb ud i ham på en friløber. Dagens dommer forblev dog tavs og Flemløse/Haarby kunne rejse fra lokalbraget med en sejr i bagagen.\n- Vi taber i dag, fordi vi simpelthen ikke scorer på vores chancer. De har halvanden chance i 1. halvleg og går til pause oppe 2-1. Sådan er fodbold. Når man er bundhold, går tingene ikke altid ens vej, og det gjorde det især ikke for os i dag, sagde Aarup-træner Michael Schjønberg efter kampen.\nMed sejren går Flemløse/Haarby forbi rivalerne Aarup i tabellen og henviser Aarup til sidstepladsen. Begge mandskaber skal dog ud at hente nogle flere vitale point inden vinterpausen, hvis de to vestfynske mandskaber skal bevare statussen som Fynsserie-mandskaber.


Deltidssælger til Telenor Holbæk - 733684 | Jobindex\nDeltidssælger til Telenor Holbæk\nTil vores butik i Holbæk, søger vi DIG! Altså, hvis du har lysten til at indgå i et stærkt team og evnen til at nå ambitiøse salgsmål, samtidigt med at du giver kunden en så fantastisk service, at de ikke kan lade være med at anbefale Telenor til deres venner og familie.\nI vores butikker er der fart på. Vores privatbutikker ligger fortrinsvis i gågader og centre, hvor der ofte er mange kunder og travlt. Vi tilbyder her de mest populære mobiltelefoner, tablets og tilbehør. På de tidspunkter af dagen, hvor kundegennemstrømningen er størst, kan der virkelig være knald på.\nSom studiemedarbejder bliver dine ansvarsområder:\nOpnåelse af egne og butikkens budgetter\nJob hos Telenor (14)\nJob i Region Sjælland kategoriseret i Studiejob og fritidsjob (93)


Strategisk sundhed trin for trin - Lederweb\n3 min. 2.801 07-11-2014\nAf: Regitze Siggaard, Aktivo\nVi ved alle at vores arbejdsdag påvirkes af om vi er fysisk aktive, ikke ryger, spiser sundt, er i balance og er glade for at gå på arbejde. Alligevel er der er mange forskellige holdninger og løsninger til at håndtere sundhed på arbejdspladsen.\nTiltag som gratis frugt, fyraftensmøder om stress og rygestop eller at arbejdspladsen betaler når medarbejderne stiller op til motionsarrangementer, er nogle af de sundhedstiltag, der er mest udbredt. Men de har sjældent den ønskede effekt på sundheden.\nSundhed skal ind i det daglige arbejde\nDer er dokumentation for, at organisationen kan høste mange sundhedseffekter, når både ledere og medarbejdere arbejder systematisk og målrettet med sundhed og trivsel på arbejdspladsen. Det kræver at beslutninger om sundhed indarbejdes i den måde som organisationen og ledelsen udvikler sig. Det kan fx være ved at sundhedsfremme er indarbejdet i den årlige APV eller medarbejdertilfredshedsundersøgelse, eller ved at ledere trænes i at sundhed kan indgå i MUS samtalerne. Det er det som kaldes strategisk sundhed.\nArbejdet med strategisk sundhed kræver, at sundhedstiltagene er målrettet medarbejdernes behov fx ved at medarbejderne får tid til at træne styrkeøvelser for deres ømme skuldre og nakke i arbejdstiden, eller at maden i en eventuel kantine lever op til det officielle nøglehulsmærke, så det bliver lettere for medarbejderne at træffe det sunde valg.\nDe 4 strategiske trin\nHvis du vil arbejde strategisk med sundhed, er der fire trin, som du med fordel kan tage afsæt i. Hvert trin opbygger din viden om, hvordan sundhedsstiltag bliver til rentable og intelligente løsninger på de sundhedsmæssige udfordringer, som din organisation er præget af.\nTrin 1 – kortlæg behov og mål:\nStart med at udarbejde en kortlægning, der identificerer og analyserer medarbejdernes og organisationens behov. Kortlægningen kan fx indeholde:\n• Beskrivelse af medarbejdernes sundhedstilstand - hvilke særlige grupper er vigtige at få med?\n• Beskrivelser af, hvordan indsatserne kan organiseres og ikke mindst, hvad målet er.\nKortlægningen kan tage afsæt i de eksisterende informationer fra APV, medarbejdertilfredshedsmålinger og sygefraværsstatistikker. Gennem data kan du afdække hvilke afdelinger eller kontorer, der mistrives eller giver udtryk for flest smerter og har mest korttidssygefravær, og sætte ind her først.\nTrin 2 – prioritér og design de rette tiltag:\nPå trin to, skal du prioritere og udvælge de relevante indsatser, så sundhedstiltagene rammer dem der har mest brug for det. Mange tiltag er i dag ikke tilstrækkelig målrettet så de rammer alle, på trods af at det ofte er intentionen. Ofte er det kun de, i forvejen sundhedsbevidste medarbejdere, som får glæde af tilbuddene.\nDerfor skal du prioritere hvilke tiltag som vil være mest effektive, ud fra hvor der er de største problemer eller hvor der er størst motivation til at gøre noget. For der er begrænsninger for, hvor mange forandringer medarbejderne kan gennemføre på samme tid. Det er derfor en god idé at lave et årshjul, hvor det fremgår hvornår og hvordan kommunikation af de forskellige tiltag skal gennemføres, hvornår rekrutteringen og uddannelsen af medarbejdere skal foregå og hvordan informationer omkring fremdrift kan fremgå i jeres organisationsdata.\nDet er vigtigt, at årshjulet giver et realistisk billede af, hvilke tiltag som medarbejdere og ledere, forventes at lægge energi i. Det er måske ikke den bedste idé at starte lige efter nytår med både tiltag om ryge- og alkoholpolitikken og samtidig igangsætte fysisk træning i arbejdstiden.\nTrin 3 – implementering og forankring:\nDet er dit ansvar som leder, at sikre et fokus og organiseringen af arbejdet med sundhed. Hvis du har valgt, at medarbejderne skal træne fysisk i arbejdstiden, skal du fx sørge for at få uddannet nogle af medarbejderne til at påtage sig rollen som motivatorer, der kan stå for den daglige gennemførsel af træningen.\nImplementering er også, at du som leder bidrager til at tilføre ny energi, og lader medarbejderne selv tage ansvar for at udvikle relevante løsninger, for på den måde at understøtte forankringen. Det kan gøres ved at anderkende de medarbejdere, som tager ansvar, og give dem arbejdstid og mulighed for at udfolde deres egne idéer. Har du fx igangsat fysisk træning i arbejdstiden, er det vigtigt at de nye øvelser, som medarbejderne bidrager med sikrer de nødvendige effekter, så arbejdsopgaven ”fysisk træning” ikke opleves som spild af tid. Øvelser skal forebygge smerter i relevante dele af kroppen for at være effektive.\nTrin 4 – dokumenter effekterne:\nSom et hvert andet forandringstiltag skal sundhedstiltag effektmåles og dokumenteres. På den måde får du samlet argumenter og skabt synlighed omkring jeres fremgang. Det gør det lettere at lave justeringer til en fortsat udvikling. Det kan være vanskeligt at måle effekter på trivselstiltag, da det kan tage lang tid, inden resultaterne kommer. Derfor er det vigtigt at udvikle metoder, som både på kort og lang sigt synliggør forandringerne.\nMan kan i en periode på 14 dage sætte to plastiksøjler foran hovedindgangen og bede medarbejderne komme en grøn bold i en søjle, der viser man har haft en god arbejdsdag, og en rød bold i den anden søjle, som viser at dagen har været mindre god. Dette er en anonym måde at tage ”temperaturen”. Efter de 14 dage kan alle tydeligt se hvordan effekterne af tiltaget har fungeret, og lederen kan tage det op som drøftelse af videre udviklingsmuligheder.\nNår du har været igennem alle fire trin, er det muligt at vurdere, hvordan sundhed og trivsel bedst bliver en del af medarbejdernes arbejdsdag, og hvordan du forebygger manglende deltagelse og engagement fra medarbejderne.\nInspiration til arbejdet:\nHjælp til at samtalen om sygefraværet\nSundhedsstyrelsens råd om sundhed og trvisel på arbejdspladsen\nSundhedsbølgen på arbejdspladsen har en mørk bagside


Woolly Bugger - den eneste ene | Seatrouting - kystfluefiskeri efter havørred\n”Hvis du kun måtte fiske med én flue året rundt – hvilken ville du så vælge?”\nSådan er en del både interessante og, måske til tider, ophidsede diskussioner startet mellem fluefiskere verden rundt. Det er dog nok sjældent, at nogen fører det ud i livet og faktisk kun fisker med en flue/fluetype. Jeg kan komme i tanke om amerikaneren Jim Teeny, som stort set kun bruger sin ”Teeny Nymph” til alle fiskearter. Ligeledes danske Lars Juel Hansen, der er meget varm fortaler for kobberbassen til kystens ørreder. Der er helt sikkert mange flere derude – men endnu flere der har boksene fyldt med alle mulige forskellige fluer og bestemt vil frabede sig en ensidig flueboks.\nDer er ikke tvivl om hvad mit svar på spørgsmålet er: ”Woolly Bugger”, eller ”wb´er” blandt venner. Jeg har taget valget for mange år siden og har næsten udelukkende brugt denne flue på kysten i mange år. Tager man et kig i min flueboks vil man se at der faktisk ikke er andet end Woolly Bugger, så lad os bare sige at jeg har en ret stor tro på fluen. Derfor skal nedenstående læses med forståelsens briller.\nKun til Put&Take?\nHvid Woolly Bugger\nJeg har nogle gange oplevet medfiskere som lidt skeptisk har set på min flueboks og henkastet spurgt om Woolly Bugger ikke mest bliver brugt til P&T regnbuer ”og sådan noget?” Jo, det kan der være noget om, men det gør den ikke nødvendigvis til en dårlig flue til kystørreder. Mange andre steder – specielt i ”hjemlandet” USA – er det en kær favorit for mange, når ørrederne ikke er i overfladen. Og det er egentligt ikke så underligt for ser man lidt nærmere på Woolly Bugger, så har den nogle grundlæggende kvaliteter.\nDen pulserende hale af marabou giver vuggende liv til fluen, palmerhacklet tilfører pulserende bevægelse og binder man kroppen med dubbing binder den luftbobler til sig og giver et ekstra skær. Varierer man farvevalget i de tre materialer kan man illudere mange forskellige fødeemner.\nSom så mange andre gode ting i livet er Woolly Bugger et paradoks: den ligner, eller imiterer, ikke ét specifikt fødeemne og er derfor fortrinlig til at efterligne en hel masse forskellige fødeemner. En ikke-imitation der imiterer liv.\nFra fluebinderens og fluefiskerens synspunkt er min tilgang til kystfiskeriet jo ikke særligt spændende. Men jeg mener oprigtigt, at jeg med kun ét mønster i boksen med tiden har lært at fokusere på de mange andre aspekter der afgør om der kommer sølvtøj i hånden eller ej. Og da den ”den helt rigtige flue” aldrig vil kunne finde en havørred der ikke er i vandet, hvor du er, så må disse aspekter alt andet lige være vigtigere end hvilken flue der er på forfanget.\nJeg er overbevist om at fluen først og fremmest udstråler ”liv”, frem for ”reje”, ”kutling” eller ”tobis”. Om det er rigtigt er svært at skaffe bevis for, for man kan ikke spørge forsøgsdeltagerne. Men den virker året rundt i alle mulige situationer, så antagelsen om at den blot udstråler liv eller ”bytte” er nok ikke skudt ved siden af.\nAffiskning med Woolly Bugger\nFluens alsidighed afspejler sig også i den måde jeg fisker den på. Jeg fisker den hurtigt, langsomt, varieret, med korte og lange træk, og med korte og lange pauser. Udgangspunktet er næsten altid den gængse ”kystflueindtagning” med ca. halvmeter lange, jævne træk og korte pauser. Lidt hurtigere om sommeren og lidt langsommere om vinteren.\nBrun Woolly Bugger\nSer jeg fisk i overfladen som jeg ikke kan få til at reagere på fluen, eller får medfiskere fisk, prøver jeg med varieret indtagning først. Der efter hurtig indtagning og til sidst langsom – først der efter begynder jeg at overveje at skifte farve eller størrelse.\nWoolly Bugger har én ulempe i forbindelse med affiskningen: Man skal tjekke at halen ikke er viklet om krogbøjningen. Jeg gør det hvert 5-10 kast.\nI begyndelsen irriterede det mig noget og jeg eksperimenterede med et nylonloop under halen og med noget lim på halen ind mod kroppen, så den blev stiv. Det tog livligheden ud af halen. Det er lidt som at have en stor, savlende hund man elsker højt. Der er nogle ulemper og pligter som man efterhånden lærer at leve med, fordi fordelene er større end ulemperne.\nMine Woolly Buggers er lidt anderledes end originalen. For det første binder jeg dem ikke på lange eller ekstralange streamerkroge. Jeg har aldrig brudt mig om disse kroge, da jeg tror de lettere vrikkes ud under fighten. Jeg sværger til Kamasan B170 i str 2-10, men langt størstedelen af mine fluer bindes på 4-8 med en str. 6 som min absolutte favorit. Krogen er som sådan ikke en saltvandskrog, men den holder fint til brugen, specielt hvis man lige skyller dagens fluer i koldt vand, når man alligevel skyller sit hjul (og det gør vi jo alle – ikke?)\nLangs marabouhalen lægger jeg gerne 4-6 stråler Krystal Flash på hver side i farven Peacock eller lys grønlig. Det er lettere at klippe flash af, hvis man synes fluen glimter for meget, end at forsøge at sætte det på ved vandet, hvis man synes der er for lidt. Kroppen laver jeg af en kystdubbing med lidt flash. Hacklet tørner jeg, som på originalen, fra krogøjet ned til halen og så låser jeg det med en kontra-rib, der består af 2 strå Krystal Flash der er snoet om en nylonline.\nJeg belaster fluerne på sidste halvdel eller sidste tredjedel af kroppen op mod øjet. Det sørger for at fluerne kommer ned. Det giver dem ekstra liv under indtagning/pauser og sørger for at de kan fiskes hurtigt ind.\nOfte ser man Woolly Bugger bundet med cone heads eller kuglekædeøjne, men jeg bruger det ikke selv. Det giver fluen en endnu mere livlig gang, absolut, men risikoen for en knækket stangtop er stor, hvis uheldet er ude, så jeg bruger det ikke.\nGummiben er også en mulighed og jeg har også prøvet mig lidt frem, men jeg synes ikke at de fiskede bedre og det kunne være sindsoprivende at forsøge at styre både dubbing, gummiben, hackle og rib, så den version vil jeg overlade til særligt fingernemme fluebindere.\nMine favoritter er brun, creme og sort – samme farve i alle materialer, altså f.eks. brun hale, brunlig krop og brunt hackle.\nKrog: Kamasan B170 str. 2-10\nTråd: Samme farve som kroppen, eller brun.\nBelastning: Tungsten eller blytråd under kroppens forreste halvdel eller tredjedel\nHale: Marabou OBS: på hver side af halen lægger jeg 2-6 stråler Krystal Flash i farven Peacock (alt efter krogstr.) når halen er bundet ned. Jeg foretrækker halen noget længere end hele kroppen på fluen\nKrop: Lidt grov dubbing, gerne med lidt flash i som f.eks. Coastal Dub. I mine øjne er en lidt langfibret dubbing bedre end chenillen, da den kan børstes op og blive mere luftig, hvis man vil have en mere transparent krop.\nRib: 2 strå krystal Falsh (samme farve som i halen) snoet om/sammen med en nylon-tråd i ca. 0,015 tykkelse.\nHackle: Et hackle – jeg bruger tit Whiting Wooly Bugger-pack. Først 3-4 gange rundt oppe ved hovedet, så i palmer-stil ned over kroppen og rib til sidst fra halen og op til hovedet. Det er ret vigtigt at give de 3-4 runder oppe ved hovedet inden man bevæger sig ned over kroppen, da fluen ellers let kan ”spinne” i luften under kastet. Jeg bruger oftest hackler der er 1½ gange kroggabet, da det i mine øjne giver en mere levende flue. Sørg for at hacklets blanke side vender op ad eller mog dig selv, når du binder det ind, så kommer fibrene til at stå skråt bagud.\nWoolly Bugger, i den form de fleste kender den, tilskrives amerikanere Russell Blessing fra Pennsylvania. I slutningen af 60´erne fandt han på at sætte en sort marabouhale på en ”Woolly Worm” bundet på en lang streamerkrog, da han ville lave en imitation af en stor dovenflue i larvestadiet. Fluens oprindelse er dog nok mere broget og ligger nok længere tilbage i tiden. Men det var Blessing der fik mønsteret på tryk første gang. For øvrigt skulle det være hans datter der gav fluen det lidt pudsige navn.\nKrog: lang/extra-lang streamerkrog\nKrop: sort chenille (den olivenfarvede krop kom hurtigt til, men originalen var sort)\nPalmerhackle: sort hanenakke\nWoolly Bugger er blevet banemand for disse smukke havørreder\nWoolly Bugger viste sig snart at kunne fange mange forskellige slags fisk og der er siden kommet en masse variationer af fluen. Nogle med forskellige typer belastning, kropsmaterialer, flash/glimmer i halen, gummiben. Fælles for dem alle er dog marabouhalen og palmerhacklet.\nDet er muligt at det var Russell Blessing der først fandt på at sætte en marabouhale på en palmerflue. I bund og grund er det jo det den er: en palmerflue. Og skal man tilbage til hvornår disse blev fisket først skal man i hvert fald tilbage til 1676, hvor Izaak Walton publicerede den version af ”The Compleat Angler”, hvor Charles Cotton bidrog med kapitlerne om fluefiskeri. Her nævnes ”Soldier Palmer”-fluen første gang.\nMan kan sige at en stor del af ”arbejdet” var gjort længe før Russell Blessing kom til. Men tilføjelsen af en marabouhale var nu lidt af en genistreg. Det vidner nemlig om en instinktiv fornemmelse for hvad der får en flue til at virke – simpelt, holdbart og livligt. Woolly Buggeren har fanget mange forskellige fisk rundt om i verden alt lige fra ørreder, over small mouth bass, og karper til tarpon.\nDa min fascination af Woolly Buggeren var på sit højeste var jeg i 2005 på en tur med nogle venner til Los Roques. Jeg havde selvfølgelig et par Woolly Buggers med i boksene. Jeg ville gerne kunne sige at jeg havde taget en bone på en wb´er, men jeg fik kun nogle ”long follows” og et enkelt forsigtigt hug som jeg missede.\nÉn og kun én\nDa jeg startede på kysten i 90´erne havde jeg mange mønstre at vælge mellem i boksen. Det skete ganske ofte at der blev skiftet flue mange gange på begivenhedsløse dage ved Horsens og Vejle Fjord. Men jeg fandt aldrig en favoritflue.\nI 2000 kom jeg med i den lille hyggelige klub Bananfluerne og kom dermed i selskab med nogle meget rutinerede kystfiskere. De vidste virkelig hvad de snakkede om. De fiskede meget og der blev konstant udvekslet rapporter og sammenlignet/diskuteret resultater og oplevelser på de ugentlige klubaftener.\nDe havde alle en eller et par favoritter i boksen og det slog mig, hvor forskellige de var. Medlemmerne lod alle til at få mange fisk, selvom de fiskede de samme pladser og på samme tid. Tesen, som nok var kommet hurtigere til en kløgtigere person end jeg, måtte være følgende: Selvom de også havde mange forskellige fluer og kunne diskutere mønstre og materialer i timevis, så kunne det være at fluen/mønsteret ikke var afgørende? Var det måske parametrene vedrørende årstid, pladsvalg, tid på døgnet, vandstand, strøm og tilstedeværelse af byttedyr der havde størst betydning?\nThomas Vinges bog\nDet var også i den periode Thomas Vinge udgav ”Havørred på kysten” bind 1 og 2. Bøgerne var bygget op med en gennemgang af havørredens byttedyr og fluer der kunne imitere dem. Bøgerne vidner om stor entusiasme og kreativitet blandt skandinaviske fluebindere og havørredfiskere. Da jeg er opvokset med tørfluefiskeri i de jyske åer var jeg helt med på idéen om at imitere de byttedyr en given fisk må fokusere på i en specifik biotop og årstid, men alligevel…\nHvid udgave med blødere palmerhackle\nJeg vidste at havørreder blev fanget på alle mulige og, i mine øjne nogle gange, umulige fluer, som absolut ikke imiterede noget byttedyr. Selvom jeg var imponeret over bogen opfattede jeg den mere som et skrivebordsprojekt end ”de vises sten” (undskyld, Thomas Vinge!)\nJohn Gierach har i en af sine bøger skrevet, at han på et tidspunkt legede med idéen om at prøve at binde en flue der IKKE kunne fange fisk/ørred, men at han opgav tanken. Han mente at der i siderne på de glittede fluefiske- og fluebindingsmagasiner var bevis for at der allerede var en hel hob af fluebindere der var i gang med det projekt – uden held.\nFra tanken om at fluevalget kunne være af underordnet betydning til at prøve med kun én flue i boksen var skridtet ikke langt. Men hvilken flue skulle jeg vælge? Hvis idéen om at specifik imitation ikke var afgørende, så skulle det jo ikke være en flue der specifikt imiterede en reje, kutling, tobis eller tangloppe.\nDet skulle være en livlig flue med et neutralt udtryk der kunne imitere lidt af hvert uden at være specifik. I min flueboks faldt blikket på nogle Woolly Bugger i str 6, der var bundet med brun marabou, oliven- og brun-spættet chenille og et brunt palmer hackle. Ja, hvorfor ikke…?\nProcessen var ikke helt så skarp og bevidst som antydet her. Det var over nogle ture jeg kom frem til det her med at prøve kun én flue og at det skulle være Woolly Bugger, men efter nogle uger var det tydeligt for mig at det var det, der var sket.\nDet første år havde jeg stadig boksene fyldt med alt muligt andet, men året efter døbte en kammerat mig og en af mine andre venner til ”The Woolly Bugger Boys” (”I fisker jo ikke med andet!”)\nDet er mange år siden nu – starten af 00’erne. Selvfølgelig har jeg oplevet dage, hvor jeg er blevet ”grillet” af en af vennerne, men hvem har ikke det? Der vil altid være variationer i hvordan fiskene fordeler sig hvis man går 2-3 mand sammen. Men det er ikke fordi jeg entydigt kan se at det har med fluevalget at gøre. Og ja, der vil sikkert være mange som så alligevel har oplevet at en medfisker, eller de selv, har taget alle fiskene og at alt har indikeret at det var fluen der var afgørende. Men det kan altså lige så godt have været fluestørrelsen, indtagningen eller affiskningen/placeringen der har været afgørende.\nJeg har flere gange oplevet at selve vinklen på kastet og området det blev lagt i har været hemmeligheden. En af os har fået fisk, den anden kommer til, men mærker ikke noget før vi har byttet plads og mand nr. 2 lægger fluen i samme område og i samme vinkel/retning.\nSå i mine øjne er den egentlige flue/det egentlige mønster sekundært. Til det skal det dog siges, at jeg jo fisker mine Woolly Buggers i flere forskellige størrelser (typisk 4, 6 og 8) og at jeg, hvis fiskene nipper i halen, ikke er bleg for at klippe denne eller andre dele af. Det hører dog til sjældenhederne.\nJeg bruger også fluen i 3 forskellige farver: Brun, creme/hvid og sort. Jeg vil tro jeg fisker den brune 60-70 % af tiden, den hvide 20-30 % og den sorte nogle få gange om året.\nJesper Vang Møller og “Woolly Bugger” har gjort det igen\nSå vil man skyde min påstand ned om at man kun behøver én flue, så kan man gøre det på den baggrund (reelt set er der jo både flere størrelser og farvevarianter). Men den brune Woolly Bugger er altid den jeg starter med og jeg prøver som regel først med den lyse på et sent tidspunkt.\nJeg eksperimenterer næsten altid først med fiskedybe, indtagningshastighed, valg af biotop-/plads-type før jeg skifter til den lyse – vintermånederne er undtagelsen, hvor det næsten altid er den lyse jeg starter med.\nLars Juel Hansen har på sin hjemmeside en nøje statistik over hvor mange ørreder han hvert år fanger på Kobberbassen. En sådan statistik har jeg ikke (hverken i fiskedage eller antal landede fisk på en specifik flue), men det viser bare at det klassiske engelske ordsprog: ”It´s not the fly, it´s the driver” – rammer hovedet på sømmet.\nNår man lærer af det kedelige\nJeg kan til dels godt forstå at nogle læsere måske synes at denne tilgang kan være noget uinspireret og måske ligefrem kedelig. Der er perioder, hvor jeg simpelthen ikke gider binde endnu en Woolly Bugger og fluerne bliver sjuskede at se på.\nSå kaster jeg mig over et kompliceret mønster eller en eller anden flue, som jeg ikke har bundet før, f.eks. Pattegrisen. I en periode kommer de nybundne fluer med på kysten, men de bliver sjældent våde mere end et par gange og ingen har endnu fået en fast plads i boksen ved siden af Woolly Bugger.\nDet er ikke fordi jeg plæderer for, at hvis du kun skal have én flue i boksen, så skal det være en Woolly Bugger. Lars Juel Hansens fluevalg og fangststatistikker skyder en sådan påstand ned med det samme.\nMen jeg vil sige at mine erfaringer fra de seneste mange år viser mig, at man ikke behøver mere end et mønster i boksen. Jeg faldt så bare tilfældigvis for Woolly Bugger (måske fordi den var/er lidt upopulær blandt andre). Det er alle de andre faktorer der omgiver fiskeriet og din strategi, der er de vigtigste. Jeg kan af gode grunde ikke videnskabeligt bevise at min tilgang til kystfiskeriet ikke har givet mig færre fisk, end hvis jeg havde haft flere mønstre i boksen. Men jeg fanger i hvert fald ikke færre fisk end de kammerater jeg er på kysten med og det indikerer vel at jeg ikke er helt galt på den. Så længe jeg er tilfreds med fiskeriet og fangsterne er alt jo godt.\nJeg har lært meget af mine kammerater på alle de kystture jeg er blevet inviteret med på. Både gennem snak om pladserne og deres erfaringer med dem under forskellige forhold. Men så sandelig også ved at gå som ”2. mand” bagefter og se hvordan de fiskede pladserne af, hvor længe de gav dem en chance, hvor de stoppede op og lagde 5-10 kast ekstra og så videre. De fleste af dem vil nok også indrømme at de ikke tillægger fluen alt for stor betydning.\nNysgerrigheden er det vigtigste\nEn opmærksom, nysgerrig og reflekterende kystfisker bliver hurtigt farlig på kysten. Har denne så oven i mange ture på kysten kombineres det med en fornemmelse for fiskenes trækmønstre og aktivitetsperioder og så bliver han pludseligt rigtigt farlig.\nMen fluefiskeriet er jo en hobby med en lang tradition for både en poetisk og en semi-videnskabelig tilgang til fluer og fluemønstre, som er både spændende og tiltalende for mange på et helt basalt niveau. Jeg ville lyve, hvis jeg ikke indrømmede at jeg, mine påstande til trods, tror at WB´eren har en lille ekstra portion woodoo end andre gode fluer.\n3 kommentarer til “Woolly Bugger – den eneste ene”\nDejlig artikel om min yndlingsflue siden først i 1980’erne – det er nok værd at tilføje, at fluen også er fremragende til havørreder i åen, bækørreder og laks.\n1. september 2017 kl. 7:17\nJa – jeg kan godt huske at du også har et svagt punkt for den flue Claus 🙂\nPeter Stoltze siger:\n25. august 2017 kl. 19:56\nEn artikel, hvor der bliver John Gierach, er altid foran på point 🙂 Mindede mig om denne på GFF, hvor der vel næsten må være tale om WB-OCD http://globalflyfisher.com/patterns/the-perfect-woolly 😉\n← Laks, havørred eller hybrid?\nVejen til kysten →


Med vandværkets IT-styring bliver det nemt at dokumentere at vandværket har orden i "tingene" - Vandguiden.dk\nMed vandværkets IT-styring bliver det nemt at dokumentere at vandværket har orden i “tingene”\nDVN har videreudviklet www.mitdrikkevand.dk med en række nye IT-moduler, som udgør »Vandværkets IT Styring«. Systemet er et åbent system, og alle vandværkets leverandører inviteres til at deltage i den løbende opdatering af det enkelte vandværks data samt benytte systemet til løbende tilsyn, service m.m.\nModuloversigt for Vandværkets IT-Styring\nMitdrikkevand.dk er delt op i moduler, som kan anskaffes separat eller samlet. Vandværkets behov bestemmer, hvilke moduler der skal aktiveres i systemet.\nHvis alle moduler bestilles på en gang, opnår vandværket en væsentlig rabat.\nVandværker i vandråd og DVN’s kunder kan få systemet tilbudt til priser i en flerbrugerversion, se mere om priser og betingelser under www.mitvandvaerk.dk\nHer findes et arkiv til indtastning af alle tænkelige stamdata og årsdata – historiske data, rapporter m.m., så man kan gå tilbage i vandværkets historie – år for år. Dette giver bestyrelsen og samarbejdende vandværker et godt værktøj til at sammenligne data og nøgletal, altså opfylde det såkaldte »benchmarking«.\nModulet er især beregnet for bestyrelsen, men data kan med fordel også vises for interesserede forbrugere, og vi anbefaler fuld åbenhed med undtagelse af bestyrelsens elektroniske arkiv.\nMed flere års indberetninger kan udviklingen følges via grafer, og årsrapport til generalforsamling m.m. kan trækkes ud via rapportgenerator.\nUdvalgte grafer, som bestyrelsen finder relevant for forbrugerne, kan vises på hjemmesiden. Det kunne være udvalgte grafer mht. vandkvalitet, økonomi, forbrug osv. Der henvises bl.a. til www.hjermvand.dk (se under vandkvalitet og herefter »rapporter« til venstre i navigationen).\nDer lægges også typisk informationer om vandværkets administration, ledelse, instruks for vandværks-pasning, handlingsplaner, tilstandsrapporter, elektroniske borejournaler, undersøgelser m.m.\nDer kan opsættes rapportmodul, som løbende vil være opdateret til brug for løbende information af forbrugerne, generalforsamling m.m. Dette drøftes direkte med det enkelte vandværk.\nDer kan også laves link – alt efter vandværkets ønsker og behov – herunder vandværkets egen interne e-boks til bestyrelsen.\nDer er afsat tid til IT-assistance ved opstarten og instruktion af den IT-ansvarlige for vandværket.\nDer kan efter aftale leveres assistance til den løbende opdatering.\nVandværks-passer modul – Vandværkets »kommandobro«\nMan kommer ind på siden via egen hjemmeside eller mitdrikkevand.dk.\nHer vises ex. udvidet kontrol, aflæsninger, pejlinger m.fl. samt andre detaljerede data som logfil over værkets hovedkomponenter. Har vandværket også analyse-modulet, vises der også råvandsanalyser, ledningsanalyser og drikkevandsanalyser.\nDette modul kalder vi for vandværks-passerens værktøj med manuel indtastning.\nHer opsættes og lægges foruden de normale aflæsninger også resultater af en evt. udvidet egenkontrol for bakteriekontrol, driftsanalyser, pejlinger, logbog for hovedkomponenters vedligeholdelse.\nHer oprettes typisk også logfil for vandværkets hovedkomponenter.\nDer er afsat tid til IT-assistance ved opstarten og instruktion samt opsætning af automatisk rapport, som opdateres hver gang, der indtastes nye data fra den IT-ansvarlige for vandværket, eller det kan aftales, at DVN leverer assistance til den løbende opdatering og fjernovervågning (hjælp til vandværks-passer).\n»Automatisk« data på Internettet – Modul til automatisk dataoverførsel\nDer sendes data direkte fra målerstederne, og dermed skabes forbindelsen til data fra hjemmesiden. Modulet kan benyttes sammen med eksisterende SRO anlæg eller bestående PC-system, og der kan typisk vises udvalgte data f.eks. timeforbrug, el og vand, ledningsevne m.m.\nDer kan tilknyttes registrering af alarmfunktioner m.m.\nDVN samarbejder med det firma, som vandværket vælger til registrering af automatiske data, og vi kan også formidle et samlet tilbud/prisoverslag til vandværket, hvis ikke vandværket i forvejen har indført automatisk registrering og alarm.\nGiver et godt overblik – opdelt i alle analysetyperne, råvand fra boringer, afgang vandværk og ledningsnet – både de obligatoriske og de interne analyser (som dog indsættes under vandværks-passer modulet), så egenkontrol og obligatorisk kontrol holdes adskilt.\nSystemet medfører en god nyttiggørelse af vandværkets årelange investering i analyser. Problemer med vandbehandling, utætheder m.m. kan ofte opdages i tide.\nSystemet giver et overblik over udviklingen i vandkvaliteten, information om målte parametre i vandanalyserne samtidigt med, at systemet fungerer som et elektronisk arkiv for analyserne.\nHjemmesiden opsættes med nogle få stamoplysninger om vandværket, kontaktpersoner, evt. foto af vandværket og med let adgang til forbrugeranalyser.\nSamtidig kan systemet let og overskueligt informere forbrugerne om kvaliteten af drikkevandet.\nFor at få størst mulig udbytte af systemet lægges historisk data ind. Herved opnås fuld overblik, idet udviklingen kan følges via grafer og info-knapper for de enkelte stoffer.\nSystemet åbner med et udvalg af analyseparametre, som er mest egnet til forbrugeroplysning – siden kaldes forbrugersiden.\nHver gang DVN modtager akkrediterede analyser fra vandværkets laboratorium på elektronisk form, lægges disse ind, og der foretages et tjek af analysen set i forhold til overskridelser af grænseværdien og i forhold til de historiske analysedata.\nI DVN’s analyseklub overvåges udviklingen i udvalgte stoffer i vandværkets analyser, og det registreres, når der forekommer overskridelser af grænseværdier eller større analysemæssige forandringer.\nVandværket får i sådanne tilfælde direkte besked pr. e-mail med forslag til handlingsplan.\nPå den måde kan der gribes ind i tide, eller så hurtigt som muligt med modforanstaltninger/handlingsplan. I den forbindelse ydes gratis Hotline support vedrørende vandanalyserne.\nHjemmeside – evt. med elektronisk beredskabsplan\nHjemmesiden tilbyder en række oplysninger, som vandværket stiller til rådighed for typisk forbrugerne.\nDVN deltager i arbejdet med opsætning af indholdet af en standard hjemmeside. Vandværket skal dog sørge for, at alt materiale, fotos m.m. foreligger i en umiddelbart elektronisk læsbar form.\nEn standard hjemmeside består af følgende:\n– Takstblad og regnskab\n– Hvordan læses en vandanalyse\n– Indvinding, vandbehandling, m.m.\n• Tips & Info med mange forbrugerrettede tips, informationer og links til »Viden om vand« med fritekstsøgning\n• Beredskabsplan med alarmeringslister og handlingsplaner for konkrete situationer\nBag hjemmeside får I\n• Oprettelse af domænenavn\n• Årligt gebyr til DK-Hostmaster\n• Oprettelse af e-mail adresser\n• Flot designskabelon for standard hjemmeside – frit valg blandt mange muligheder\n• Opsætning af hjemmeside\n• Leje, drift samt vedligeholdelse\n• Back-up og hotline-telefon 98 66 66 66\n• Flytning af eksisterende hjemmeside\n• Vandværket kan efterfølgende selv redigere/opdatere hjemmesiden\nHjemmesiden har en opsætning, som nemt kan udvides med en række moduler, og flere vil blive udviklet efter behov og ønsker. DVN arbejder kun med vand og kan derfor levere den rette ydelse.\nSe eksempel på hjemmeside for vandværk på http://eksempel.vandarkiv.dk og se eksempler på information, der kan lægges på hjemmesiden på www.mitvandvaerk.dk. Her er også noget for vandværks-passer og bestyrelsen.\nPrisen er fra 5000,- kr. inkl. opsætning og efterfølgende 167 kr. pr. måned.\nVandråd med fælles hjemmeside (m/u elektronisk beredskabsplan)\nEr vandværket med i samarbejde i vandråd, kan vi tilbyde en fælles hjemmeside for 5.000,- kr. De enkelte vandværker tilbydes hjemmesider fra 1500,- kr. excl. opsætning og 50 kr. pr. måned.\nPå www.mitvandvaerk.dk kan I læse mere om priser og betingelser.\nHjemmeside og IT-moduler (www.mitdrikkevand.dk) – prisgaranti\nDVN arbejder kun med vand. Sammen med hjemmeside til forbrugerne og IT-moduler for vandværksdrift får vandværket også mulighed for gratis telefonrådgivning om alle vandspørgsmål – dette, mener vi, er vigtigt!\nVi bestræber os på god service og at være billigst sammenlignet på tilsvarende produkter og vi tilbyder derfor prisgaranti.


Forever ForeVive SB-320 Vandtæt Smartwatch - IP67 - Bluetooth 4.2, 180mAh Batteri\nHold dig opdateret ved at bruge Forever ForeVives SB-320 smartwatch.\nDen måler din søvn, hjerterytme, trin og er udstyret med en overflod af andre funktioner. Dets IP67 vandtætte certifikation sikrer dets funktionalitet under hvilken som helst form for træning. Tilmed får dets stilfulde design dig til at stå endnu mere ud fra mængden.\n- Forever ForeVive SB-320 vandtæt smartwatch\n- Måler hvert aspekt af din hverdag\n- Stilfuldt design der passer til ethvert tøj sæt\n- IP67 certifikation - kan bruges i al vejr\n- Pakken inkluderer en nem, udskiftelig rem\n- Forskellige sport tilstande og notifikation betragtning\n- Skærm størrelse: 1.3”, 240 x 240px\n- Batteri levetid: op til 10 dage\n- Opladnings tid: Omkring 2 timer\nBemærk venligst: Batteri levetiden kan variere under forskellige omstændigheder.\n- 1 x Forever ForeVive SB-320 smartwatch\n- 2 x Udskifteligt rem\nMette Hangaard Jensen\nEt ok ur til prisen\nEt ok ur til prisen, mangler dog at jeg selv kan gå ind og indstille forskellige ting, såsom skridtlængde og søvnrytme. Det er meget sensitiv hvad angår skridt, jeg "går" lynhurtigt 5000 skridt når jeg sidder og hækler. Og det kan desværre ikke finde ud af at måle min søvn når jeg sover om dagen, har natarbejde. Så det ser ud som om det kun er i weekenderne jeg sover.Så hvis man kun sover om natten, så fungerer det fint.\nFlot og billigt ur, men følsomt\nJeg synes uret har et flot design og knap så voldsomt et ur til et kvindeligt håndled.Det er nemt at betjene og reagere nemt ved tryk på displayet.Jeg synes dog uret er meget følsomt, så ifølge uret går keh rigtig mange skridt hver dag, hvilket jeg ved ikke passer i forhold til mine tidligere fitness ure. Jeg vil gætte på jeg kun går halvdelen af det antal skridt der står på uret. Og når jeg bruger det til at løbe med, så er det igaå meget upræcist. Jeg får mange skridt, men den skriver at jeg fx løber 2 kil trods for jeg køber 3,5 km. Jeg vil sige det er et flot ur til billige penge, men skulle jeg gøre det om, betalte jeg heller lidt mere for et bedre ur.\nForever BMS-400 Mikrofon og Bluetooth Højtaler - Sort\nForever Sweet Animal ABS-100 Bluetooth-højtaler - Pinky\nForever Sweet Animal ABS-100 Bluetooth-højtaler - Grisling\nForever AMS-100 Sweet Animal Karaoke Mikrofon til Børn - Sort


En velfortjent pris til børne- og ungdomsforfatter - Reader's World\nEn Rejse Med Bøger\nEn velfortjent pris til børne- og ungdomsforfatter\n25. maj 2017 4. juni 2017 KristinaBoglige Mærkedage, Litteraturfester\nDen 18. maj blev bogverdens svar på Oscaren uddelt.\nBlixenprisen er Danmarks største litteraturfest og fandt sted i smukke, og meget passende, omgivelser i Den Sorte Diamant. Prisen uddeles i hele fjorten forskellige kategorier, heraf blandt andre børne- og ungdomsudgivelse. Børnelitteraturen fejre desuden 50-års jubilæum, derfor var der også en del fokus på netop denne kategori.\nDesværre kunne jeg ikke selv være med til festen på grund af andre planer, men mon ikke jeg kan få sneget mig tid til det til næste år 😉\nSom den kvikke læser nok har bemærket, er det netop kategorien for børne- og ungdomsudgivelse, der har min største interesse. Og den er så velfortjent givet ud, at jeg næsten lavede stående bifald i sutsko og nattøj herhjemme, da jeg læste hvem prisvinderen var.\nFantastiske Kenneth Bøgh Andersen fik prisen (og 75.000 kroner !!!) for den sidste bog i serien om Den Store Djævlekrig, Den Faldne Djævel.\nMit første møde med Bøgh Andersens fantastiske fantasi, var i bogen Himmelherren. Det var dog ikke en historie der gjorde videre indtryk, alligevel har forfatterens navn printet sig ind i min hukommelse som noget positivt.\nDa jeg så læste Den Store Djævlekrig var jeg fuldstændig solgt. Jeg slugte den rådt. Hele universet i serien er så godt bygget op, at man ikke er i tvivl om, at det er sådan Helvede fungerer 😉\nGennem bøgerne bliver både hovedpersonen Filip og læseren mødt med nogle af de helt store emner og spørgsmål. Hvordan fungerer tiden? Findes Gud? og hvorfor er han så ligeglad?\nOg nok den mest spurgte: Hvad er meningen med livet?\nHar du endnu ikke læst Den Store Djævlekrig, anbefaler jeg at du bruger din sommerferie på det. Bøgerne er gode både for børn og voksne, og kan især være en læsekickstarter for drenge.\nHar du læst bøgerne? og er du enig i rosen af dem?\nDel eller synes godt om:\nTagget Blixenprisen, Boglige mærkedage, Bogserier, Den Store Djævlekrig, Fantasy, Kenneth Bøgh Andersen, Læseinspiration, Ungdomsbog\nNy bogblogger hos My Daily Space\n2 thoughts on “En velfortjent pris til børne- og ungdomsforfatter”\nPingback: For 20 år siden udkom den første Harry Potter bog i England\nPingback: Fejre Verdens Bogdag og støt Læs For Livet med bøger\nReader´s World er en blog for de nysgerrige, de eventyrlystne, de kreative og dem som bare ikke kan få nok af bøger. Er du ny læser så tag gerne et kig på min 'Om mig' side, og lær mig bedre at kende.\nFølg Reader’s World På Bloglovin’\nKristina has read 15 books toward her goal of 40 books.\n#Månedens Bog 2017: JUNI 1 view | posted on 4. juni 2017\nLæseleg: Månedens Bog 2017, APRIL 1 view | posted on 2. april 2017\nBoglige Mærkedage (3)\nMånedens Bog (3)\nKristina på Min august måned: Fødselsdage, film og skolestart\nNathalie Demontreuil på Min august måned: Fødselsdage, film og skolestart\nOplevelser i august måned på Min juli måned: Sommerferie, læsning, hygge og afslapning\n5 bøger du kan læse mens du venter på næste afsnit af Game of Thrones på Boganmeldelse: Ungdoms Sci-fi med bud på fremtiden\nBoganmeldelse Det ender med os af Colleen Hoover på Boganmeldelse: Gargoilen